
ΕΛΛΗΝΙΚΗ ΔΗΜΟΚΡΑΤΙΑ                                                                                                
ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  22ης/23 Συνεδρίασης
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 195/2023
Στη Λευκάδα σήμερα στις 21 του μηνός Αυγούστου, του έτους 2023, ημέρα Δευτέρα  και ώρα 15:00  ήρθε σε δημόσια, μεικτή, (με τηλεδιάσκεψη μέσω εφαρμογής Webex & δια ζώσης στο Διοικητήριο-αίθουσα πολλαπλών χρήσεων), τακτική συνεδρίαση το Δημοτικό  Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 και καθώς και τις δ/ξεις του άρθρου 41  του Ν. 4954/22 & την υπ’ αρ. 375/39167/02-06-2022 Εγκύκλιο του Υπουργείου Εσωτερικών, ύστερα από την με αρ. πρωτ: 19262/17-8-2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                                Παρόντες                                                                                        Απόντες

	1
	Μαργέλη Μαρία (Αντιπρόεδρος)
	φυσική παρουσία
	1
	Ρόκκος Στυλιανός (Πρόεδρος)

	2
	Λύγδας Σπυρίδων
	τηλεδιάσκεψη
	2
	Τσιρογιάννης Γεώργιος

	3
	Βικέντιος Νικόλαος
	φυσική παρουσία
	3
	Σολδάτος Θεόδωρος

	4
	Τυπάλδος Νικόλαος
	τηλεδιάσκεψη
	4
	Ζουριδάκης Ευτύχιος

	5
	Σολδάτος Χαρίλαος
	φυσική παρουσία
	5
	Σολδάτος Γεώργιος

	6
	Αργυρός Νικόλαος
	τηλεδιάσκεψη
	6
	Σαρανταένας Ιωάννης

	7
	Σκληρός Φίλιππος
	φυσική παρουσία
	7
	Κοντογιώργης Σπυρίδων

	8
	Γαζής Αναστάσιος
	φυσική παρουσία
	8
	Γιαννούτσος Χαράλαμπος

	9
	Αραβανή Χριστίνα
	τηλεδιάσκεψη
	9
	Γιαννιώτης Παναγιώτης

	10
	Δρακονταειδής Κων/νος
	φυσική παρουσία
	10
	Χαλικιάς Ευάγγελος

	11
	Σέρβος Κων/νος
	φυσική παρουσία
	11
	Γληγόρης Χρήστος

	12
	Περδικάρης Αθανάσιος
	φυσική παρουσία
	12
	Λιβιτσάνος Ιωάννης

	13
	Γληγόρης Κων/νος
	φυσική παρουσία
	13
	Κονιδάρης Κων/νος

	14
	Κωνσταντινίδη Ρεκατσίνα Σεβαστή
	φυσική παρουσία
	14
	

	15
	Γαζής Νικόλαος
	φυσική παρουσία
	15
	

	16
	Λάζαρης Απόστολος
	φυσική παρουσία
	16
	

	17
	Βερροιώτης Ευάγγελος
	φυσική παρουσία
	17
	(οι οποίοι δεν συμμετείχαν, 

	18
	Βεροιώτης Αλέξανδρος
	φυσική παρουσία
	18
	 αν και κλήθηκαν νόμιμα)

	19
	Ζαβιτσάνος Πέτρος
	φυσική παρουσία
	19
	

	20
	Μελάς Γεράσιμος
	φυσική παρουσία
	20

Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Λόγω απουσίας του Προέδρου του Δ.Σ. κ. Στυλιανού Ρόκκου, προεδρεύει η Αντιπρόεδρος κα Μαργέλη Μαρία.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι  (20)  μέλη, η Αντιπρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκαν για συζήτηση δύο (2)  θέματα Εκτός Ημερήσιας Διάταξης.

Οι Δ.Σ. Δρακονταειδής Κων/νος, Περδικάρης Αθανάσιος, Σέρβος Κων/νος, Ζαβιτσάνος Πέτρος αποχώρησαν από την συνεδρίαση  μετά την διαδικασία ερωτήσεων-απαντήσεων και πριν τη συζήτηση του 1ου θέματος Ε.Η.Δ.. 

Οι Δ.Σ. Τσιρογιάννης Γεώργιος και Γληγόρης Χρήστος συμμετείχαν (με τηλεδιάσκεψη) στη συνεδρίαση, πριν τη συζήτηση του 2ου θέματος της Η.Δ. και ο Δ.Σ. Γληγόρης Χρήστος αποχώρησε πριν την συζήτηση του 3ου θέματος της Η.Δ.

Οι Δ.Σ. Γληγόρης Κων/νος και Κωνσταντινίδη Ρεκατσίνα Σεβαστή αποχώρησαν πριν τη συζήτηση του 7ου θέματος της Η.Δ.

Ο Δ.Σ. Γαζής Αναστάσιος αποχώρησε πριν τη συζήτηση του 10ου θέματος της Η.Δ.

ΘΕΜΑ 15ο:  Απόφαση Δ.Σ. περί διαγραφής ή  επιστροφής  αχρεωστήτως ή ανοικείως  εισπραχθέντων ποσών.

 
                                                          Εισηγητής: Αναστάσιος Γαζής, Αντιδήμαρχος

          Η Αντιπρόεδρος του Δ.Σ. κα Μαργέλη Μαρία, έδωσε τον λόγο στον Αντιδήμαρχο κ. Σπυρίδωνα Λύγδα,  ο οποίος  εισηγείται το θέμα, λόγω απουσίας του εισηγητή και έθεσε υπόψη των μελών του Δημ. Συμβουλίου τα εξής:
         «Με την παρ.1δ του άρθρου 174 του Ν.3463/06 ορίζεται ότι κάθε είδους χρέη προς τους Δήμους διαγράφονται ολόκληρα ή εν μέρει όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων,  τελών, δικαιωμάτων και εισφορών έγινε κατά τρόπο προφανώς λανθασμένο ως προς τη  φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή  για το ίδιο είδος εσόδου και για το ίδιο πρόσωπο.

Λαμβάνοντας υπόψη  τις δ/ξεις του  άρθρου 26 παρ 13 του Β.Δ. 17-5/15-6-59 (ΦΕΚ 114/Α΄/1959) και τις διατάξεις του άρθρου 3 του Ν. 4623/2019 όπως αντικαταστάθηκαν από αυτές του άρθρου 31 του Ν. 5013/2023 και  σύμφωνα με τις οποίες καταργήθηκε από τις αρμοδιότητες της Ο.Ε. η  διαγραφή χρεών και η απαλλαγή από προσαυξήσεις, κατά το άρθρο 174 του Κώδικα Δήμων και Κοινοτήτων. 
       Κατά την διαδικασία επεξεργασίας  της  δήλωσης  των τετραγωνικών μέτρων που υπεβλήθησαν στο Δήμο μας, τα οποία προφανώς ήταν αδήλωτα, (ηλεκτρονική πλατφόρμα καταχώρησης  αδήλωτων τετραγωνικών , (σχετ. α) παρ. 2 του άρθρου 51 του ν. 4647/2019 (Α’ 204)  β) παρ. 4 του άρθρου 10 της από 11.3.2020 Π.Ν.Π., που κυρώθηκε με τον ν. 4682/2020 (Α’ 76) και  γ) άρθρο 66 του Νόμου 4830/2021 (ΦΕΚ 169 – 18/09/2021) σε ορισμένες περιπτώσεις εκ παραδρομής χρεώθηκαν παραπάνω τετραγωνικά μέτρα από αυτά που είχαν δηλωθεί από τους ιδιοκτήτες , με αποτέλεσμα υψηλότερη  χρέωση στους λογαριασμούς  ρεύματος.

          Εντοπίστηκε μία τέτοια περίπτωση  και αφού έγινε έλεγχος και εκκαθάριση από την υπηρεσία μας θα πρέπει να επιστραφεί το ποσό αυτό που αφορά  λάθος τετραγωνικά. 

          Σας παραθέτω μία αίτηση και τα  σχετικά δικαιολογητικά που υποβλήθηκε στην υπηρεσία μας για  επιστροφή Δημοτικών Τελών και ΤΑΠ και συγκεκριμένα ο Ρ.Γ του Σ. με την αριθ. πρωτ. 18788/2022 αίτησή του ζητά επιστροφή ποσού 94,96€ από καταχώρηση εσφαλμένων τ.μ. στον λογαριασμό ρεύματος επ ονόματί του ,  με αριθ. παρ. 35429039-018  στην  κοιν. Λευκάδας.

Με βάση τα παραπάνω η οικονομική  υπηρεσία του Δήμου αφού έλαβε υπόψη  της :

• το άρθρο 174 του Ν.3463/06 και το άρθρο 26 παρ 13 του Β.Δ. 17-5/15-6-59 (ΦΕΚ 114/Α΄/1959) καθώς και τις διατάξεις του άρθρου  31 του Ν. 5013/2023 

• το αποτελέσματα του ελέγχου στον οποίο προέβη η Δ/νση Οικονομικών Υπηρεσιών του Δήμου Λευκάδας  στα οικονομικά στοιχεία του  ανωτέρω  

εισηγείται προς το Δημοτικό Συμβούλιο του Δήμου Λευκάδας 

   Την επιστροφή του  ανοικείως  εισπραχθέντος  χρηματικού  ποσού   στον ανωτέρω αιτούντα.»                     
Το Δ.Σ. αφού έλαβε υπόψη του τα ανωτέρω

ΟΜΟΦΩΝΑ ΑΠΟΦΑΣΙΖΕΙ

   
Την επιστροφή του  ανοικείως  εισπραχθέντος  χρηματικού  ποσού 94,96€ από καταχώρηση εσφαλμένων τ.μ. στον λογαριασμό ρεύματος,  επ΄ ονόματι του ανωτέρω αιτούντα με στοιχεία  Ρ.Γ του Σ. σύμφωνα με την αριθ. πρωτ. 18788/2022 αίτησή του,  (αριθ. παρ. 35429039-018  στην  κοιν. Λευκάδας).  
            Η απόφαση αυτή πήρε αρ. 195/2023.

    

  Η ΑΝΤΙΠΡΟΕΔΡΟΣ



                 Τα παρόντα μέλη

       
                ΜΑΡΙΑ ΜΑΡΓΕΛΗ

